רונלד פיקאפ

רונלד אלפרד פיקאפ (באנגלית: Ronald Alfred Pickup; 7 ביוני 1940 – 24 בפברואר 2021) היה שחקן אנגלי.

קורות חייו
פיקאפ נולד בצ'סטר שבמחוז צ'שייר, לדייזי (שם נעורים ויליאמס) ולאריק פיקאפ. הוא התחנך בבית הספר "King's School, Chester" ואת הכשרתו המקצועית רכש באקדמיה המלכותית לאמנות הדרמה (RADA) בלונדון. מאוחר יותר היה חבר ב-RADA.

קריירה
טלוויזיה
ב-1964 הופיע פיקאפ לראשונה בטלוויזיה בעונה הראשונה של הסדרה "דוקטור הו" בפרק "The Reign of Terror", וקיבל שכר של 30 ליש"ט. ב-1973 כיכב בסדרת הדרמה "The Dragon's Opponent" בתפקיד צ'ארלס הווארד רוזן סאפוק, שהיה מומחה לסילוק פצצות במלחמת העולם השנייה. ב-1982 גילם פיקאפ את התפקיד הראשי במיני-סדרה "חיי ורדי" בבימויו של רנטו קסטלאני וגילם את דמותו של ג'וזפה ורדי.

ב-1983 הופיע פיקאפ לצדה של פנלופי קית' בסיטקום "Moving", ושיחק בתפקיד פרידריך ניטשה בסדרה "ואגנר" (בכיכובו של ריצ'רד ברטון). ב-1984 השתתף בסרט הטלוויזיה "האפיפיור יוחנן פאולוס השני" בתפקיד יאן טירנובסקי. ב-1987 שיחק בסדרת הדרמה "תהפוכות מלחמה" לצדם של אמה תומפסון וקנת בראנה וגילם את דמותו של האריסטוקרט הרוסי-בריטי הנסיך יאקימוב. הסדרה מבוססת על סדרת רומנים מאת הסופרת הבריטית אוליביה מאנינג . בעיבוד של ה-BBC לספר "האריה, המכשפה וארון הבגדים" מ-1988 דיבב פיקאפ את אסלאן, כמו גם בסדרות ההמשך "דברי ימי נרניה" המבוססות על הספרים מאת ק.ס. לואיס. פיקאפ כיכב בסיטקום קצר הימים "Not with a Bang" ששודר ב-1990 ובאותה שנה שיחק לצדו של מייקל קיין בסרט "ג'קיל והייד". ב-1992 הופיע לצדה של דרוולה קירוואן בעיבוד הטלוויזיוני של הספר "A Time To Dance" מאת מלווין בראג.

תפקידים נוספים שלו בטלוויזיה היו בסדרות "הורנבלואר - ימאי וג'נטלמן", "The Riff Raff Element", "הנוכלים", "המלחמה של פויל", "רציחות במידסומר", "להעיר את המתים", "The Bill", "עדות אילמת", "שרלוק הולמס", "דוק מרטין" ובסדרה "המפקח מורס". ב-1991 השתתף בדרמה "רצח מתוחכם", עיבוד לספר באותו שם מאת ג'ון לה קארה. ב-2004 שיחק בדרמה לילדים "Feather Boy" של ה-BBC. עוד גילם את פקד מור בסרט הטלוויזיה "A Case of Coincidence" מסדרת "סיפורי המסתורין של רות רנדל".

פיקאפ שיחק בתפקיד קבוע בסיטקום "The Worst Week of My Life" של ה-BBC. ב-1989 כיכב לצדה של ג'ודי דנץ' בסדרה של ערוץ 4 "Behaving Badly". בפברואר 2010 הופיע בתפקיד אורח, כפגלג, בסדרת הדרמה התקופתית "הדרך לקנדלפורד".

בסדרה "הולבי סיטי" שיחק פיקאפ בתפקיד צ'ארלס לורד ביירן. בנובמבר 2014 השתתף בהופעת קמע בפרק בסדרה "קורוניישן סטריט".

תיאטרון
רונלד פיקאפ עבד עם לורנס אוליבייה בתיאטרון המלכותי הלאומי, במיוחד במחזות "שלוש אחיות" ו"מסע ארוך אל תוך הלילה". ב-1998 היה מועמד לפרס אוליבייה להופעה הטובה ביותר בתפקיד משנה על הופעתו במחזה "עולמה של איימי".

ממרץ ועד אוגוסט 2009 שיחק בתפקיד לאקי בהפקה של שון מתיאס למחזה "מחכים לגודו" מאת סמואל בקט לצדם של סר איאן מקלן (אסטרגון), פטריק סטיוארט (ולדימיר) וסיימון קאלו (פוזו). המחזה הוצג בסיור הופעות שנפתח במאלוורן שבווסטרשייר ומשם במילטון קינס, ברייטון, באת', נוריץ', אדינבורו וניוקאסל.

קולנוע
ב-1973 הופיע פיקאפ בסרט "נשיא על הכוונת". בשנה לאחר מכן השתתף בסרטו של קן ראסל "מאהלר". ב-1988 שיחק בסרט "ג'וזף אנדרוז" המבוסס על ספרו של הנרי פילדינג. ב-1978 שיחק פיקאפ בתפקיד אחד הסוכנים הפרוסיים הזוממים לפוצץ את בתי הפרלמנט בסרט "39 המדרגות". את הסרט ביים דון שארפ וכיכבו בו רוברט פאוול בתפקיד האניי, קארן דוטריס בתפקיד אלכס וג'ון מילס בתפקיד קולונל סקודר. בעיבוד של ה-BBC למחזה "הנרי השמיני" משנת 1979 גילם פיקאפ את קרנמר, הארכיבישוף מקנטרברי. ב-1979 שיחק בתפקיד לוטננט הרפורד בסרט "Zulu Dawn", ב-1980 גילם את דמותו של איגור סטרווינסקי בסרט "ניז'ינסקי", ב-1982 שיחק בתפקיד הנסיך ג'ון בסדרה "אייבנהו", וב-1983 השתתף בסרט הג'יימס בונד "לעולם אל תאמר לעולם לא" בכיכובו של שון קונרי. ב-1986 שיחק בתפקיד המושל הפורטוגזי, דון הונטאר, בסרט "המיסיון". ב-1989 הופיע בתפקיד המורה הקפדן, קפטן לנקסטר, בסרט "Danny, the Champion of the World", ובאותה שנה השתתף בסרט "עונת יובש לבנה".

ב-2004 הופיע פיקאפ בסרט "Secret Passage" לצדו של ג'ון טורטורו. ב-2005 שיחק בתפקיד משנה בסרט "The Adventures of Greyfriars Bobby" ובסרט המדע בדיוני "סופרנובה".

ב-2012 שיחק בתפקיד נורמן קאזנס בסרט הקולנוע "מלון מריגולד האקזוטי", וחזר לגלם את אותה דמות בסרט ההמשך "מלון מריגולד האקזוטי השני" שיצא לאקרנים ב-2015.

פיקאפ נפטר ב-24 בפברואר 2021. הותיר אחריו אישה, לאנס טראוורס, ושני ילדים: השחקנית רייצ'ל פיקאפ וסיימון פיקאפ. רונלד ובתו רייצ'ל הופיעו יחד ב-2008 בפרק בסדרה "רציחות במידסומר" (The Magician's Nephew) וב-2016 בסרט "Schadenfreude".

פילמוגרפיה
 שנה שם שם באנגלית תפקיד הערות 1964 דוקטור הו Doctor Who רופא בפרק "The Tyrant of France" 1967 מהומה רבה על לא דבר Much Ado About Nothing דון פדרו סרט טלוויזיה 1970 שלוש אחיות Three Sisters ברון טוזנבך 1973 נשיא על הכוונת The Day of the Jackal 1973 The Roses of Eyam הכומר ויליאם מומפסון סרט טלוויזיה 1973 The Dragon's Opponent ג'ק הווארד סדרת טלוויזיה 1974 ג'ני: ליידי רנדולף צ'רצ'יל Jennie: Lady Randolph Churchill רנדולף צ'רצ'יל מיני-סדרה 1975 The Fight Against Slavery ויליאם פיט מיני-סדרה 1975 The Philanthropist פיליפ סרט טלוויזיה 1977 ג'וזף אנדרוז Joseph Andrews מר וילסון 1978 39 המדרגות The Thirty-Nine Steps בייליס 1979 הנרי השמיני Henry VIII קרנמר, הארכיבישוף מקנטרברי סרט טלוויזיה 1979 Zulu Dawn לוטננט הרפורד 1979 Tropic אנדרו מייבי סדרת טלוויזיה 1980ניז'ינסקי Nijinsky איגור סטרווינסקיסרט 1982 אייבנהו Ivanhoe הנסיך ג'ון סרט טלוויזיה 1982 ורדי Verdi ג'וזפה ורדי מיני-סדרה 1983 לעולם אל תאמר לעולם לא Never Say Never Again 1983 ואגנר Wagner פרידריך ניטשה סדרת טלוויזיה 1983 Crystal Spirit: Orwell on Jura ג'ורג' אורוול 1983 Waters of the Moon ג'וליוס וינטרהלטר 1984 Pope John Paul II יאן טירנובסקי סרט טלוויזיה 1984 קאמיל Camille ז'אן סרט טלוויזיה 1984 פוצ'יני Puccini ג'וליו ריקורדי 1985 Moving פרנק גלדווין סדרת טלוויזיה 1985 אלני Eleni ספירו 1985 איינשטיין Einstein אלברט איינשטיין מיני-סדרה 1987 הפרוטוקול הרביעי The Fourth Protocol ויין-אוונס 1987 תהפוכות מלחמה Fortunes of War הנסיך יאקימוב 1988 The Attic: The Hiding of Anne Frank קופיוס 1988 כלבם של בני בסקרוויל The Hound of the Baskervilles ברימור סרט טלוויזיה 1988 האריה, המכשפה וארון הבגדים The Lion, the Witch, & the Wardrobe אסלאן מיני-סדרה 1989 Behaving Badly מארק 1989 Roald Dahl's Danny the Champion of the World קפטן לנקסטר סרט טלוויזיה 1989 עונת יובש לבנה A Dry White Season לואו 1989 The Nightmare Years פוצי הנפסטנגל מיני-סדרה 1989 המסע בדורך השחר Prince Caspian and the Voyage of the Dawn Treader אסלאן סדרת טלוויזיה 1990 ג'קיל והייד Jekyll & Hyde ג'פרי אטרסון סרט טלוויזיה 1990 Not with a Bang בריאן אפליארד סדרת טלוויזיה 1990 כס הכסף The Silver Chair אסלאן סדרת טלוויזיה 1991 המפקח מורס Inspector Morse איאן מתיוס בפרק "Who Killed Harry Field?" 1991 Journey of Honor קפטן קרופורד 1991 A Murder of Quality פליקס ד'ארסי סרט טלוויזיה 1992 The Golden Years מונטסומה סרט טלוויזיה 1992 A Time to Dance אנדרו פאוול מיני-סדרה 1992 My Friend Walter סר וולטר ראלי סרט טלוויזיה 1993 The Riff Raff Element רוג'ר טנדיש 1994 אשת הכומר The Rector's Wife דניאל ביירן 1994 מילנר Milner ג'וסלין פריי 1991–1995 Performance המלך הנרי הרביעי / ריצ'רד בראונינג / זיגפריד שרגר 1995–1996 Black Hearts in Battersea הדוכס מבאטרסי סדרת טלוויזיה 1996 עדות אילמת Silent Witness ד"ר ריצ'רד אוון בפרק "Long Days, Short Nights" 1996 Der Blinde ד"ר ברטניק 1996 סיפורי המסתורין של רות רנדל Ruth Rendell Mysteries פקד מור בפרק "A Case of Coincidence" 1997 אייבנהו Ivanhoe וולדמר פיצורס מיני-סדרה 1997 Bring Me the Head of Mavis Davis רוברט קנינגס 1997 לוליטה Lolita אביו של הומברט הצעיר 1999 הורנבלואר - ימאי וג'נטלמן Horatio Hornblower: The Duchess and the Devil דון מסרדו סרט טלוויזיה 1999 The Bill ג'ורג' ריורגן בפרק "On the Road" 1999 דיאל ופסקו Dalziel and Pascoe וולטר וולפסטן בפרק "On Beulah Height" 2000 Breathtaking ד"ר מקלרן 2000 In the Beginning יעקב (הזקן) 2001 חדרי מסתורין Murder Rooms: Mysteries of the Real Sherlock Holmes סר ג'ון סטאר 2002 להעיר את המתים Waking the Dead צ'ארלס סאטון בפרק "Deathwatch" 2003 המזוודות של טולס לופר: חלק 1 The Tulse Luper Suitcases, Part 1: The Moab Story M. Moitessier מרגלי קיימברידג' Cambridge Spies קולונל וינטר מיני-סדרה 2004 המזוודות של טולס לופר: חלק 2 The Tulse Luper Suitcases, Part 2: Vaux to the Sea M. Moitessier Evilenko אהרון ריצ'ר Feather Boy ארנסט סורל סדרת טלוויזיה Secret Passage דה מונטה המלחמה של פויל Foyle's War סר ג'יילס מסינג'ר בפרק "The French Drop" 2004–2006 The Worst Week of My Life פרייזר סדרת טלוויזיה 2005 Cherished פרופ' סר רוי מדו הנוכלים Hustle הארי הולמס בפרק "Gold Mine" בובי מגרייפרייר Greyfriars Bobby ססיל ג'ונסון סופרנובה Supernova ד"ר מלקולם הנדי סרט טלוויזיה A Life in Suitcases Monsieur Moitessier 2007 The Christmas Miracle of Jonathan Toomey ויליאם מקדואל 2002–2007 הולבי סיטי Holby City לורד צ'ארלס ביירן 2008 Dark Floors טוביאס רציחות במידסומר Midsomer Murders ארנסט באליול בפרק "The Magician's Nephew" 2010  חולות הזמן Prince of Persia: The Sands of Time המלך שאראמן 2011 המושבעים The Jury ג'פרי ליווינגסטון סדרת טלוויזיה מלון מריגולד האקזוטי The Best Exotic Marigold Hotel נורמן קאזנס 2012 Dinosaurs Full Throttle דינוזאור סרט קצר הג'נטלמן האחרון Parade's End ג'ררד האגארד מיני-סדרה 2013 A Little Place Off the Edgware Road סרט קצר דוק מרטין Doc Martin ג'ון מויסי בפרק "Nobody Likes Me" Old Habits פרדי סרט קצר 2014 דרקולה הצעיר Young Dracula מורגן סדרת טלוויזיה אטלנטיס Atlantis אורפיאוס תקראו למיילדת Call the Midwife פיליפ וורת' Residents ג'ורג' סרט קצר 2015 מלון מריגולד האקזוטי השני The Second Best Exotic Marigold Hotel נורמן קאזנס דאונטון אבי Downton Abbey סר מייקל ררסבי בעונה השישית 2016 ורה Vera מר קיפלנד בפרק "Dark Road" הכתר The Crown הארכיבישוף מקנטרברי 4 פרקים 2017 שעה אפלה Darkest Hour נוויל צ'מברלין

קישורים חיצוניים

הערות שוליים

קטגוריה:שחקני קולנוע וטלוויזיה אנגלים
קטגוריה:שחקני תיאטרון אנגלים
קטגוריה:חברי הלהקה השייקספירית המלכותית
קטגוריה:בוגרי האקדמיה המלכותית לאמנות הדרמה
קטגוריה:אנגלים שנולדו ב-1940
קטגוריה:אנגלים שנפטרו ב-2021